سخانۂ ائتلاف

سخانۂ ائتلاف سے مراد حرارتی توانائی کی وہ مقدار ہوتی ہے جو کسی بھی مادے کے ایک مول کو ٹھوس سے مائع (یا مائع سے ٹھوس) میں بدلنے کے لیے درکار ہوتی ہے۔ اس کو حرارت ائتلاف بھی کہا جاتا ہے اور اس کو علامت  سے ظاہر کیا جاتا ہے۔ انگریزی میں اسے Enthalpy of fussion کہتے ہیں۔ وہ درجۂ حرارت جس پر یہ عمل وقوع پزیر ہوتا ہے اسے نقطۂ پگھلاؤ کہا جاتا ہے۔

آسان الفاظ میں اس بات کو یوں سمجھا جا سکتا ہے کہ جب کسی بھی شے کو حرارت فراہم کی جاتی ہے تو اس کے سالمات کی حرکی توانائی بڑھنے کی وجہ سے اس کا درجہ حرارت بھی بڑھتا ہے اور جب کسی شے سے حرارتی توانائی نکالی جاتی ہے تو اس کے سالمات کی حرکی توانائی بھی کم ہوتی ہے اور اس کا درجہ حرارت کم ہوجاتا ہے۔ لیکن اس حرارت کے مہیا کرنے (یا نکالنے) کے دوران ایک مقام ایسا بھی آتا ہے کہ جب مطلوبہ تبدیلی برقرار رکھنے کے لیے اضافی حرارت کی ضرورت ہوتی ہے اور اسی مقام پر وہ شے مائع سے ٹھوس (یا برعکس) تبدیل ہوتی ہے اور اسی مقام کو نقطۂ پگھلاؤ کہا جاتا ہے اور یہی اضافی حرارت وہ حرارت کی مقدار ہوتی ہے جس کو حرارت ائتلاف کہا جاتا ہے۔

زمرہ:حرحرکی خواص
زمرہ:کیمیائی خواص
زمرہ:مادے کی حالتیں
زمرہ:طبیعیات